Helge Refsum

Helge Refsum (1897-1976) var en norsk jurist og politiker (Sp).

Han var født i Farsund og vokste opp på Romerike. Han var løytnant i Kongelig Norsk Marines intendaturkorps i 1919 og ble cand.jur. i 1921. Han var sekretær i sosialdepartementet 1921-1926 og var deretter lærer på Statens politiskole 1928-1939, ekstraordinær protokollfører i Norges Høyesterett, dommer i Oslo byrett, statsadvokat i Nordland, Møre og Romsdal og Sogn og Fjordane og lagdommer Gulating lagmannsrett 1949-1966. Han var varamedlem til Den norske Nobelkomite 1952–1965, deretter medlem fra 27. juli 1965 til 31. desember 1972.

I 1935 tok han initiativet til Skigranskningsnevden der han var formann i ti år og aktiviserte lensmenn landet rundt til å samle inn ski til skimuseet. Han var også medforfatter i Sørum og Rælingen bygdebøker.

Refsum var tildelt den svenske skiforenings gullmedalje. Han han var også æresmedlem av The Ski Club of Great Britain og av Romerike historielag. I 1967 fikk han Skiforeningens æresplakett, og i 1971 ble han tildelt Den islandske falkeorden og utnevnt til korresponderende medlem av Kungliga Gustav akademi.

 Referanser 

Kategori:Norske jurister
Kategori:Nobelkomiteens medlemmer og varamedlemmer
Kategori:Den islandske falkeorden
Kategori:Personer fra Farsund kommune